Talk pages consultation 2019/Communication/Announce/Phase 1/bn

আলোচনা নিয়ে আমাদের সাথে আলোচনা করুন
 উইকিমিডিয়া ফাউন্ডেশন যোগাযোগ সম্পর্কে বৈশ্বিক পরামর্শ নিতে পরিকল্পনা করছে। এর লক্ষ্য হচ্ছে যোগাযোগের জন্য সরঞ্জামগুলিকে উন্নত করতে উইকিমিডিয়ান এবং উইকি-মনস্ক ব্যক্তিদের এ5কত্রিত করা। thanks

আমরা চাই অভিজ্ঞতা, দক্ষতা বা ডিভাইস নির্বিশেষে সব অবদান রাখা উইকিসমূহ একে অপরের সাথে কথা বলতে সক্ষম হোক।

আমরা যতটা সম্ভব উইকিমিডিয়া সম্প্রদায়ের বিভিন্ন অংশ থেকে ইনপুট খুঁজছি। এটি একাধিক প্রকল্প, একাধিক ভাষা, এবং একাধিক দৃষ্টিকোণ থেকে হতে পারে।

আমরা বর্তমানে পরামর্শ নেয়ার পরিকল্পনা করছি। আমাদের আপনার সাহায্য দরকার।

আমাদের স্বেচ্ছাসেবক প্রয়োজন যারা তাদের সম্প্রদায় বা ব্যবহারকারী দলের সাথে কথা বলতে সাহায্য করবে।

আপনি আপনার উইকিতে একটি আলোচনা আয়োজন করে, বা বিদ্যমান একটিতে অংশগ্রহণ করে সাহায্য করতে পারেন। কি করতে হবে এখানে তা দেয়া হল:


 * 1) প্রথমে, এখানে আপনার দল নিবন্ধিত করুন অথবা একটি ইতিমধ্যে বিদ্যমান কিনা তা পরীক্ষা করুন।
 * 2) যদি কোন দলের অস্তিত্ব না থাকে, তবে আপনার গোষ্ঠীর অন্যান্য ব্যক্তিদের কাছ থেকে তথ্য সংগ্রহের জন্য একটি পৃষ্ঠা তৈরি করুন (অথবা আলোচনাসভায় একটি অনুচ্ছেদ, অথবা একটি ই-মেইল থ্রেড তৈরি করুন - আপনার গোষ্ঠীর জন্য যেটি ভালো মনে করেন)। এটি কোনো ভোট বা সিদ্ধান্ত গ্রহণের আলোচনা নয়: আমরা কেবল প্রতিক্রিয়া সংগ্রহ করছি।
 * 3) তারপর যোগাযোগের প্রক্রিয়া সম্পর্কে তারা কী ভাবছেন তা জিজ্ঞাসা করুন। লোকেরা কীভাবে উইকি-র ভিতরে এবং বাইরে একে অপরের সাথে যোগাযোগ করে সে সম্পর্কে গল্প এবং অন্যান্য তথ্য আমরা শুনতে চাই। এই পাঁচটি প্রশ্ন জিজ্ঞাসা করতে বিবেচনা করুন:
 * 4) যখন আপনি আপনার সম্প্রদায়ের সাথে একটি বিষয় নিয়ে আলোচনা করতে চান, কোন সরঞ্জাম আপনার কাজে আসে এবং কোন সমস্যাগুলি আপনাকে বাধা দেয়?
 * 5) কীভাবে নতুনরা আলোচনার পৃষ্ঠাগুলি ব্যবহার করে এবং কী তাঁদের এটি ব্যবহার করা থেকে বাধা দেয়?
 * 6) আপনার সম্প্রদায়ে আলোচনার পৃষ্ঠাগুলিতে অন্যরা কি নিয়ে সমস্যায় পড়েন?
 * 7) এমন কি আছে যা আপনি আলোচনার পাতাগুলিতে করতে চান, কিন্তু প্রযুক্তিগত সীমাবদ্ধতার কারণে করতে পারছেন না?
 * 8) একটি "উইকি আলোচনা"-এর গুরুত্বপূর্ণ দিকগুলি কি কি?
 * 9) সর্বশেষ, দয়া করে Mediawiki.org সাইটে আলাপ পাতার জন্য পরামর্শ ২০১৯ পাতায় যান ও আপনি আপনার দল থেকে কি শিখেছেন তা প্রতিবেদন করুন। আলোচনা প্রকাশ্যে উপলব্ধ হলে দয়া করে লিঙ্ক অন্তর্ভুক্ত করুন।

এছাড়াও আপনি একে অপরের সাথে কথা বলার নানাবিধ উপায়ের তালিকা তৈরি করতে সাহায্য করতে পারেন।

সব দল উইকিতে সক্রিয় না বা উইকিতে জিনিসগুলি নিয়ে আলোচনা করার জন্য একই পদ্ধতি ব্যবহার করে না: বহিঃস্থ সরঞ্জামগুলির মাধ্যমে এটি উইকিতে, সামাজিক নেটওয়ার্কগুলিতে ঘটতে পারে... আমাদের বলুন কীভাবে আপনার দল যোগাযোগ করে।

আপনি mediawiki.org সাইটে সামগ্রিক প্রক্রিয়া সম্পর্কে আরো পড়তে পারেন। যদি আপনার কোন প্রশ্ন বা ধারণা থাকে, তবে আপনি আপনার পছন্দের ভাষায় পরামর্শের প্রক্রিয়া সম্পর্কে প্রতিক্রিয়া জানাতে পারেন।

ধন্যবাদ! আমরা আপনার সাথে কথা বলতে উন্মুখ হয়ে আছি। 